钦定古今图书集成/历象汇编/乾象典/第012卷 > 《天赋》宋·吴淑
## 钦定古今图书集成/历象汇编/乾象典/第012卷 > 《天赋》宋·吴淑

“太初之始，元黄混井”；及一气之肇判，生有形于无形。
于是地居下而重浊，天在上而轻清。斯盖群阳之精，
积气而成。澒洞苍莽，不可为象；溟涬濛鸿，莫知其终。
其气皓涆，其体穹隆。观文以察时变，垂象而见吉凶。
大哉乾元，万物资始。定辰极于北斗，验日星于磨蚁。
其运也转如车毂，其速也流如弩矢。半覆地上，半居
地下。或似卵以含黄，或若奁而抑水。方既见于王充，
安亦闻于虞喜。洛下准之于地中，耿询测之于室里。
悠哉博厚，倬彼昭回，榆称历历，网说恢恢。雪霜降而
风雨施，无非教也；“四时行而万物茂”，复何言哉？懿彼
秉阳，本乎亲上，著不息而行健，列三光而成象。仰高
见张弓之道，临下识覆盆之状。若夫元景映璧，繁星
贯珠，究宣夜之说，习周髀之书，申须言之而尽妙，裨
灶论之而有馀。亦闻九野为称，十端是纪，为万物之
祖，用四时作吏。惊郑国之再旦，悟齐公之仰视。苌弘
违之而支壤，穆子梦之于压己。至若黄帝盖象，颛顼
浑仪，可以表测，谁能管窥？道悠久而闻《礼》，步艰难而
见诗。既居高而治下，亦常正而无私。尝论冒笠之象，
宁知倚杵之期。仁已喻于放勋，高仍同于仲尼。授之
人时，正以璇玑，唐尧义和之命，高辛重黎之司。故王
者被衮以象矣，燔柴而祭之，南郊就阳之位，圆丘父
事之仪。以灾异而垂鬻，岂元远而难知。故其德表清
明，道称柔克。瞻浩浩之元气，仰苍苍之正色。亏以东
南，奥以西北，街指毕昴，宫称营室。难谌而靡常，无亲
而辅德。常亏盈而益谦，每无为而成物。邹衍曾谈，保
章是职。雨粟既见于神农，降种亦闻于后稷。共工触
山而折柱，女娲补阙而炼石。泰宓尝陈于辩对，裴楷
亦昭于敏识。若夫域中为大，得一而清，立圆仪之八
尺，识太元之九名。制既闻于陶景，妙或说于张衡。旋转识弹丸之状，覆盖见敧盖之形。尔其运以六气，承
之八柱，既警晋而启魏，亦与唐而授楚。故当钦若，岂
宜戏豫，传虞昺之妙识，伏姚信之精虑。至若巫咸叫
阍，陶公击门，《诗》称云汉，柱识昆仑。闻汤王之仰舐，传
邓后之曾扪。推耿洛于扬子，一浑盖于灵恩。既识左
旋，亦云周复。尝闻不足而“裂，每为益高而跼。”思真之
论精微，道养之言委曲，或云历于两地，或云通于飞
谷，斯皆臆度之谓，岂见闻于耳目也。